ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 18/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetussarjaa paremmasta tavasta rukoilla.
Käymme läpi voimallisia asioita.
Tulevissa jaksoissa puhun siitä, miten saada tarpeet täytetyksi rukouksella.
Toistan vielä, ettei se ole rukouksen tärkein osa.
Viimeksi opetin, että rukouksen ensi- sijainen tarkoitus on Jumala-suhde.
Meidän tulee ylistää, kiittää ja siunata Häntä.
Siitä rukouksessa on kyse.
Tästä ei ole raamatunkohtaa, mutta pyynnöt kattavat -
henkilökohtaisesta rukouselämästäni korkeintaan kymmenen prosenttia.
Rukouksesta valtaosa on Jumalan rakastamista, kiittämistä.
Yhteyttä Hänen kanssaan.
Jos laitamme asiat oikeisiin mitta- suhteisiin, ei tarvitse paljon pyytää.
Ei ole niin paljon tarpeita, sillä Herran läsnäolossa -
Jumala täyttää kaikki kaipuut.
Sanon tämän näkökulmasyistä. Olen puhunut siitä, että uskomisella, -
vastaanottamisella ja tarpeiden täyttymisellä on paikkansa.
Opetin Mark. 11:sta, jossa Jeesus kirosi viikunapuun.
Hän meni syömään viikunoita, mutta puussa ei ollut niitä, -
sillä ei ollut viikunoiden eikä lehtien aika.
Jos Israelissa viikunapuussa on lehtiä, siinä pitäisi olla myös viikunoita.
Puu oli vääristynyt. Se ei toiminut sillä lailla kuin Hän oli luonut sen.
Kun Hän luojana huomasi, ettei siinä ollut viikunoita, Hän kirosi sen.
Hän vain puhui sille.
Seuraavana aamuna opetuslapset näkivät puun ja hämmästyivät.
Jeesus opetti heille, miten he voisivat saada samanlaisia tuloksia.
Olemme lukeneet Mark. 11:23:sta.
"Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi."
Olen opettanut tästä jakeesta jo kolme jaksoa.
Olen jo käsitellyt monia asioita. En nyt ehdi kerrata sitä, -
mutta tässä painotetaan, että sanat saavat uskon virtaamaan.
Voisi sanoa, että ääni aktivoi uskon tai Jumalan voiman.
Olen korostanut sanojen merkitystä.
Englannissa "sanoa" esiintyy kolmesti: ...jos joku sanoisi tälle vuorelle...
ja uskoisi sen tapahtuvan, minkä hän sanoo, niin käy kuin hän sanoi."
Hän korosti sanoja kolme kertaa.
Viimeksi korostin, että ei riitä, -
että ainoastaan sanoo oikeat asiat ja puhuu Jumalalle ongelmista.
Lisäksi pitää ymmärtää, että Jumala on antanut meille vallan ja voiman.
Sen sijaan, että puhumme vain Jumalalle ja pyydämme Häntä -
parantamaan, siunaamaan ja muuta, -
sinun pitää käyttää valtaasi ja puhua ongelmallesi.
Tässä tapauksessa ongelma oli hedelmätön viikunapuu.
Hän puhui viikunapuulle ja kirosi sen. Hän ei puhunut Isälleen -
eikä pyytänyt Isää tappamaan puuta. Hän puhui viikunapuulle, ja se kuoli.
Samoin meidän ei tulisi pyytää: "Jumala, parantaisitko minut?"
1. Piet. 2:24: "haavainsa kautta te olette paratut." Mennyt aikamuoto.
Jeesus hankki haavoillaan sinulle parantumisen 2 000 vuotta sitten.
Tämä parantava voima on talletettu sisimpääsi. Ef. 1:18:ssa sanotaan, -
että sama ylösnousemusvoima, joka herätti Jeesuksen kuolleista, -
toimii nyt sisimmässäsi.
Älä siis ajattele, ettei sinulla ole mitään etkä voi tehdä mitään.
Jos olet uudestisyntynyt, Jumala on antanut sinulle valtansa ja voimansa.
Hän käski sinun puhua vuorelle.
Puhu sinä sairaudelle ja käske sen lähteä.
Tämä on voimallista. Puhuin tästä viimeksi. Voisin puhua tänäänkin, -
sillä se on erilaista verrattuna valtaosaan opetuksesta.
Ellet nähnyt aiempia opetuksiani, hanki tarjoamamme materiaalit, -
sillä sinun täytyy ymmärtää tämä totuus. Tämä on tärkeää.
Opetin, että sinun pitää puhua ongelmille, vuorille, mitä ne ovatkin.
Jae jatkuu: "jos joku sanoisi tälle vuorelle: 'Kohoa ja heittäydy mereen',-
eikä epäilisi sydämessään". Tämä on tärkeä juttu.
Jotkut tekevät oikeat asiat, noudattavat ohjettani ja sanovat: -
"Saatana, Jeesuksen nimessä tottele. Keho, käsken sinun parantua!"
Mutta sitten he epäilevät sydämessään. Emme saa epäillä.
Sinun on ajettava pois epäusko.
Voisin pysähtyä tähän ja opettaa monen jakson ajan siitä, -
miten epäusko hiipii sisään, miten kulttuurimme on epäuskon täyttämä -
ja miten altistamme itsemme epäuskolle.
Voisin opettaa Aabrahamista ja Roomalaiskirjeen luvusta 4.
Aabraham uskoi Jumalan lupaukseen, vaikka ei toivoa ollut.
Hän oli satavuotias. Hänen ruumiinsa oli kuolettunut, samoin Saaran kohtu.
Hän vahvistui uskossa, antaen kunnian Jumalalle, -
varmana siitä, että Jumala pystyy tekemään sen mitä on luvannut.
Voisin opettaa Aabrahamista, mutta en tahdo nyt keskittyä vain siihen.
Sinun on päästävä paikalle, jossa et epäile sydämessäsi.
Helpommin sanottu kuin tehty.
Room. 10:17: "Usko tulee siis kuulemisesta, mutta kuuleminen -
Kristuksen sanan kautta." Uskon, että myös epäusko tulee kuulemisesta, -
Jumalan Sanan vastaisten asioiden kuulemisesta.
Veljet ja sisaret, meistä valtaosa antaa maailman vaikuttaa liikaa.
Olemme liian lepsuja maailman suhteen. Kuuntelemme sitä liikaa.
Katsomme ja kuuntelemme epäuskon sanomia -
ja sitten ihmettelemme, miksi olemme epäuskoisia. Syynä on se, -
että kuuntelemme ei-uskovia, jotka kritisoivat ja epäilevät kaikkea.
He pilkkaavat uskovia ja uskoa Jumalan Sanaan.
Jos kuuntelet sellaista, ajan mittaan se vaikuttaa sinuun.
Usko tulee kuulemisesta, ja kuuleminen Sanasta.
Jos haluat uskoa ja puhua epäilemättä sydämessäsi, -
sinun pitää antaa Jumalan Sanan hallita ja ohjata kaikkea.
Erittäin harva kristitty on valmis siihen.
Valtaosa haluaa kyllä nämä tulokset, mutta he eivät halua tehdä, -
mitä tulokset vaativat. He altistavat sydämensä Sanan vastaisille asioille.
Sydän on kuin maaperä. Mark. 4 opettaa siitä.
Kylväjävertaus, Mark. 4:14, rinnastaa Jumalan Sanan siemeneen.
"Kylväjä kylvää sanan." Vertaus siis kertoo siemenestä.
Siemenet, Jumalan Sana, kylvetään ihmisten sydämeen.
Sydän on kuin maaperä. Siihen vertaus sen rinnastaa.
Jos siihen kylvetään Jumalan Sana, tulee monenlaista vastustusta, -
mutta jos ei luovuta, se tuottaa 30-, 60- tai 100-kertaisesti.
Sydän tarjoaa kasvualustan paitsi Sanalle, myös muillekin siemenille: -
Epäuskon, vihan, katkeruuden, -
himon, ahneuden siemenille. Kaikelle, mitä päästät sydämeesi.
Päästät asioita sydämeesi silmiesi, korviesi ja mielesi kautta.
Asiat, joille itsesi altistat, kylvävät sisimpääsi siemeniä.
Jos altistat itsesi epäuskolle, epäilylle ja vihalle, -
maailman asioille. Jos päästät niitä sisään vapaasti, -
sydämesi ei tee eroa Jumalan Sanan, epäilyn, pelon tai muun välillä.
Mitä ikinä päästät sisimpääsi, sydämesi yksinkertaisesti auttaa -
sitä kasvamaan ja tuottamaan elämää sisälläsi.
Jos haluat paikalle, jossa uskot etkä epäile sydämessäsi, -
parhaiten se onnistuu rajoittamalla altistumista -
epäilylle, epäuskolle ja huonoille asioille tässä maailmassa.
Jumala ei toki tahdo, että muutamme luostariin eroon maailmasta.
Mutta sanon, että voisimme rajusti rajoittaa altistumistamme.
Valtaosa ei ole valmis siihen.
Sinun on päästävä paikalle, jossa et epäile sydämessäsi.
Tässä sanotaan: "...vaan uskoisi sen tapahtuvan, minkä hän sanoo, -
niin se hänelle tapahtuisi."
Tämä on tärkeää.
Pitää uskoa Jumalaan ja Hänen lupauksiinsa.
Tämän mukaan pitää uskoa lisäksi omien sanojen toteutumiseen.
Pitää uskoa, että kun sanoo jotakin, se toteutuu.
Valtaosa ei usko siihen.
Meitä ei ole opetettu uskomaan sanoihin.
Ihmisten teot todistavat sen.
Ihmiset lupaavat: "Tulen klo 7." Hän saattaa lähteä kotoa vasta klo 7.
Hän tulee klo 7.15 tai 7.30.
Rakennukseemme piti kerran asentaa hälytysjärjestelmä.
Soitin edustajalle. Kutsuin käymään.
Hän sanoi tulevansa, oliko se nyt klo 10. En muista enää.
Minulla oli kiireinen päivä. Piti raivata tilaa kalenteriin.
Varasin esittelylle 30 minuuttia.
Edustaja tuli klo 10.20. Noin 20 minuuttia myöhässä.
Sisään käydessään hän pahoitteli. Sanoi juuttuneensa ruuhkaan.
"No, tässä olen." Aloitti myyntipuheensa.
Huomasin, että hänellä oli vyöllä kännykkä. Hän olisi voinut soittaa.
Sanoin sen hänelle: "Sinulla on näköjään kännykkä. Mikset soittanut?"
Hän sanoi: "Juutuin vain ruuhkaan, mutta tässä olen. Kaikki kunnossa."
Aikoi pitää esittelynsä. Tapasin hänet etuovella: "En halua palveluitanne.
Et saa minua asiakkaaksi."
Hän kysyi: "Miksen?" - "Olet 20 minuuttia myöhässä."
Hän sanoi: "Sellaista tapahtuu." Sanoin: "Ymmärrän sen, -
mutta olisit voinut soittaa. Et arvostanut aikaani.
Jos kohtelet minua näin ennen asiakkuutta, -
miten kohtelet minua asiakkaana? Voit kääntyä ympäri ja lähteä."
Joidenkin mielestä se oli ankaraa, mutta minä kunnioitan sanaani.
Jos lupaan olla paikalla, minä olen siellä.
Toki joskus teen virheitä ja myöhästyn, -
mutta silloin soitan sille henkilölle.
Jos lupaan jotain, teen kaikkeni pitääkseni lupaukseni.
Oletko sinä se henkilö, joka lupaa olla tapaamisessa klo 10 -
mutta on paikalla klo 10.05 tai 10.20?
Otamme opiskelijoita mukaan kokouksiimme.
Sanomme, että starttaamme aamulla klo 7 kohti seuraavaa pysäkkiä.
Voi olla varma, että tietyt henkilöt saapuvat vasta klo 7.15 tai 7.30.
Olemme keskustelleet asiasta. Sanoneet, ettei myöhästely käy.
Mutta heillä on tapana myöhästyä.
Olemme joskus startanneet ilman heitä ja jättäneet heidät omilleen.
Joidenkin mielestä se on kamalaa.
Joillakuilla on krooninen tapa olla pitämättä sanaansa.
Heidän sanaansa ei voi luottaa.
En halua olla sellaisten seurassa. En tahdo elää niin.
Ei voi elää niin ja yhtäkkiä kääntää Mark. 11:23:een: -
"Nyt minä puhun vuorelle ja uskon, että sanani toteutuu, -
enkä epäile sydämessäni."
Ei voi vain sanoa asioita tarkoittamatta sitä, mitä sanoo, -
noudattamatta sanojaan, ja sitten yhtäkkiä kääntää kytkintä -
ja uskoa, että se mitä sanoo, toteutuu. Se saa sydämen hämilleen.
Vanhurskas pitää lupauksensa vaikka omaksi tappiokseen, sanoo Raamattu.
Jumalan mielen mukaista on pitää sanansa ja puhua totta.
Jos hän lupaa jotain, hän tekee sen.
Sinun pitää olla sellainen.
Et voi olla epäjohdonmukainen, niin että sanot yhtä, mutta teet toista, -
ja kriisitilanteessa puhut vuorelle ja uskot, että tapahtuu niin kuin sanot.
Sekoitat omaa sydäntäsi. Oma sydämesi ei usko sinua.
Et tarkoita mitä sanot. Lupasit laihduttaa, tehdä jotain, -
olla jossain tiettynä kellonaikana. Sanot kaikenlaista muttet tarkoita sitä.
Sitten yrität uskoa sydämessäsi, mutta sydämesi ei tiedä, mihin enää uskoa.
Elämässä tarvitaan jatkuvuutta. Mene paikalle, jossa sanat ovat tärkeitä.
Jossa teet sen mitä lupaat.
Tässäkin voi mennä ääripäähän. En kannata perfektionismia -
enkä sellaista ankaruutta, ettei suvaitse muilta erehdyksiä.
Mutta jotkut eivät edes yritä.
Näkee, etteivät sanat ole heille tärkeitä.
He lupaavat kuun taivaalta, mutta he eivät tarkoita sanoillaan mitään.
En rohkaise enkä kannusta sellaiseen.
En kannata sellaista enkä usko, että Jumalan Sanakaan kannattaa.
Jeesus pystyi puhumaan viikunapuulle ja Hänen sanansa toteutui, -
koska Hän ei epäillyt sydämessään.
Hän ei ollut katsonut uutisia eikä kuullut ihmisten sanovan, -
ettei Sanaan voi uskoa eikä Jumalan lupauksiin luottaa.
Hän uskoi eikä epäillyt sydämessään.
Hän tiesi, että kun Hän sanoo jotain, se tapahtuu.
Kol. 1:n mukaan Jeesus on luonut taivaat ja maan.
Hän sanoi, tulkoon valkeus, ja valkeus tuli.
Hän loi auringon, kuun ja tähdet vasta neljä päivää myöhemmin.
Jeesus puhui valon olevaiseksi, ennen kuin oli edes valon lähdettä, -
niin kuin me sen tunnemme.
Hän puhui, ja niin tapahtui.
Jeesus tietää, että kun Hän sanoo jotain, se tapahtuu.
Hän ei sano asioita, joita ei tarkoita.
Hän ei puhu vain lämpimikseen sellaista, mikä ei tarkoita mitään.
Hän uskoo sanojaan.
Hän ylläpitää koko maailmaa sanansa voimalla.
Tällaiseksi sinunkin pitää tulla, jos haluat samoja tuloksia kuin Jeesus.
Puhun rukouksesta. Näin saat tarpeesi täytetyksi yliluonnollisesti.
Kun rukoilet ja uskot johonkin, kiitä Jumalaa siitä, mitä Hän on jo tehnyt.
Ota vastaan Hänen valtansa ja voimansa. Sitten puhu ongelmallesi.
Sinun pitää puhua ääneen. Ääni aktivoi Jumalan voiman.
Ala puhua sanoja, jotka ovat yhdenmukaisia toiveidesi kanssa, -
äläkä epäile sydämessäsi.
Jos olet jatkuvasti kiinni maailmassa ja epäilyssä -
ja ruokit itseäsi asioilla ja kylvät sydämeesi siemeniä, -
jotka ovat vastoin sitä mitä uskot, piekset vain tuulta. Tuhlaat aikaasi.
Ruokit sisäistä ristiriitaa ottamalla vastaan epäilystä ja epäuskoa.
1. Kor. 15:33:ssa sanotaan: -
"Älkää eksykö. 'Huono seura hyvät tavat turmelee.'"
Tiedän joidenkin ajattelevan nyt: "En ole niin herkkä tälle asialle.
Kuulen paljon epäilyä ja epäuskoa. Katson elokuvia ja sarjoja, -
jotka ovat täysin vastoin uskomuksiani ja arvojani, -
mutta ei se haittaa. Kestän sen."
Vastaan 1. Kor. 15:33:n nojalla: Olet eksynyt.
Siinä sanotaan: "Älkää eksykö. 'Huono seura hyvät tavat turmelee.'"
Olet eksynyt, jos luulet voivasi -
kyllästää itsesi epäilyllä, epäuskolla, arvoilla, -
kritiikillä, asenteilla, kaikella sillä, mitä ei-uskovilla on, -
ilman että se vaikuttaa.
Me kaikki olemme maailmassa. En usko, että meidän pitää eristäytyä.
Olemme maan suola. Suola ei toimi, ellei se tule ulos sirottimesta.
Jumala ei halua meidän elävän luostareissa erossa kaikesta.
Tarvitsemme kontakteja maailman kanssa.
Normaalisti emme voi välttyä maailman asioilta.
Meitä pommitetaan eri asioilla.
Saamme vaikutteita maailmasta, mutta voimme voittaa sen -
ja taistella sitä vastaan. Jes. 54:17: -
"Jokainen ase, joka valmistetaan sinun varallesi, on oleva tehoton; -
ja jokaisen kielen, joka nousee [...] sinä osoitat vääräksi."
Tässä nivoutuvat aseet ja kielet.
Sanat ovat aseita. Niillä saatana hyökkää sinua ja uskoasi vastaan.
Jokaisen kielen, joka nousee sinua vastaan, sinä osoitat vääräksi.
Meidän ei pidä elää täysin eristyksissä, vaikkakin tulee erota.
2. Kor. 6:17: "Lähtekää pois heidän keskeltänsä ja erotkaa heistä [...]
ja olen teidän Isänne, ja te tulette minun pojikseni ja tyttärikseni".
Täytyy elää erillään mutta ei luostareissa.
On pakko olla kanssakäymisessä päivittäin.
Tapaamme ihmisiä töissä. Me voimme rajoittaa vaikutuksia.
Ei tarvitse maksaa satoja euroja kuussa siitä, että kotiisi lähetetään -
epäilyä, epäuskoa, murhia ja aviorikoksia, jotta voit katsoa niitä.
Joitain vaikutuksia tulee, vaikka rajoittaisit. Miten käsittelet sen?
Kun kieli nousee käymään oikeutta kanssasi -
ja aina kun jokin on vastoin Jumalan Sanan totuutta, -
Jes. 54:17 sanoo: "sinä osoitat sen vääräksi".
Näin ase pidetään tehottomana. Osoittamalla se vääräksi.
En juurikaan katso uutisia.
Useimmiten vain vilkaisen internetistä pääotsikot.
Jos aihe kiinnostaa minua, luen koko jutun.
Tai avaan radion ja kuuntelen kahden minuutin uutiskatsauksen tasatunnein.
Kestän yleensä heidän epäilyään ja epäuskoaan kaksi minuuttia.
He sanovat esimerkiksi: "On flunssakausi. Onko jo flunssa?"
Että on muka kausi, jolloin Sana ei toimi.
En päästä sitä läpi vaan tuomitsen sen. Kysy vaikka vaimoltani.
Sanon: "Jeesuksen nimessä: Ei! Minulla ei ole flunssakautta."
Tuomitsen ja kumoan sanat.
Kutsuin sydäntä maaperäksi, jossa siemenet alkavat kasvaa, -
mitä ikinä ne ovatkin.
Jos joku alkaa puhua kuulteni negatiivisia asioita, -
aiemmin olin hiljaa, etten loukkaisi häntä.
Hymyilin vain, -
ja sitten kun olin yksin, yritin nuhdella ja kumota sanoja.
Olen huomannut, että on helpompaa hoitaa se heti, kun kuulen asian.
Se ei edes ala itää eikä muodostu ongelmaksi.
Nykyään kun joku puhuu epäuskoa, -
tartun siihen mahdollisimman ystävällisesti.
Ihmiset eivät usein tee sitä tahallaan. Eivät edes tajua sanovansa niin.
Ihmiset ovat sanoneet: "En ikinä tule menestymään."
Saatan heittää vitsaillen: "Olen samaa mieltä kanssasi, ettet ikinä menesty."
He järkyttyvät. "Mitä ihmettä?" Sanon: "Kielen vallassa on elämä ja kuolema.
Sitäkö haluat?"
Osoitan asian hyvässä hengessä. Voimme alkaa muuttaa sitä.
Ole toki mahdollisimman ystävällinen, -
mutta pohjimmiltaan sanat ovat aseita.
Voit tehdä aseet tehottomiksi tuomitsemalla ne.
"Ei! Jeesuksen nimessä en ota tätä vastaan."
Tai jos joku puhuu epäilyä ja epäuskoa, torju se uskolla.
Jos hän puhuu negatiivisesti, puhu sinä positiivisesti. Vastaa jotenkin.
Sinun pitää päästä paikalle, jossa uskot, että niin käy kuin sanot, -
etkä epäile sydämessäsi. Jos puhut ongelmalle, et Jumalalle, -
ja uskot sydämessäsi etkä epäile, uskot, että sanasi toteutuvat, -
saat sen mitä sanot. Tämä on voimallista.
Aikani on loppumassa.
Opetus on myös kirjan, työkirjan sekä CD- ja DVD-levyjen muodossa.
Kuunnellaan mainokset niistä. Soita tai kirjoita jo tänään.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielinen kirja "Tie toimivaan rukoukseen" on TV7:n kustantama.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan neljännen osan nimi on "Puhu vuorelle".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat nelososan ilmaiseksi.
Tarjous on voimassa viimeistä päivää. Muista siis tilata tänään.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
Charis-raamattukoulun vaihe 1 valmistui velatta, kiitos kumppanien.
Tuhansia varustetaan ja opetetaan nyt edistämään Jumalan valtakuntaa.
Tämä on vasta alkua.
Työmme koskettaa yhä useampia. Opiskelijamäärä kasvaa nopeasti.
Heitä tulee kaikkialta maailmasta. Olemme kapasiteetin ylärajoilla.
Siksi olemmekin aloittaneet rakennusvaiheen 2.
Pysäköintialueemme on auttamattoman pieni.
Siksi aloimme rakentaa parkkihallia tuhannelle autolle.
Sen rakentaminen lisää kuluja 18 miljoonalla dollarilla.
Ellet vielä ole järjestön kumppani, rohkaisemme tulemaan mukaan, -
jotta vaihe 2 valmistuu ajallaan.
Tukenne ansiosta ketään ei käännytetä pois tilanahtauden takia.
Tule tapaamaan Andrew'ta kokouksiin.
Huhtikuussa hänet voi tavata Washingtonissa.
Toukokuussa vuorossa ovat Oklahoma, Englanti, Puola ja Italia.
Kesäkuussa hän puhuu Charis- raamattukoulun bisnesseminaarissa -
sekä Pittsburghissa, Ypsilantissa ja Torontossa.
Sitten on vuorossa Woodland Parkin koko perheen raamattukonferenssi.
Tarkempi kokousaikataulu on osoitteessa awmi.net.
Kutsun sinut viikoksi Coloradoon -
uusiin tiloihimme Woodland Parkissa.
Koko perheen raamattukonferenssi järjestetään 29.6.―3.7.2015.
Ohjelmaa on niin aikuisille kuin lapsille ja nuorillekin.
Siitä tulee hauskaa. Koko viikko on täynnä ohjelmaa.
Kokouksia on aamuin ja illoin.
Raamattukoulun opettajat opettavat aamuisin. Minä opetan iltaisin.
Siitä tulee hauskaa. Tule uusiin tiloihimme!
Ajankohta on siis 29.6.―3.7 -
ja paikka Woodland Park, Colorado.
Suomennos: Marianne Tenetz